Soalan: Bolehkah Dato’ Seri terangkan secara ringkas berkenaan kitab-kitab yang sesuai dimiliki dan dipelajari oleh penuntut ilmu dalam bidang Tauhid? Jawapan:  Alhamdulillah, pujian dan syukur kepada Ilahi dengan pelbagai kurniaan dan anugerah yang tidak terhitung buat kita semua. Selawat dan salam ke atas Nabi SAW, keluarga, sahabat dan yang mengikut jejak langkahnya hingga hari kesudahan. Kepentingan Mempelajari Ilmu Tauhid Kata Imam al-Syafie: أحكمنا ذاك قبل هذا “Aku menguasai itu (ilmu Tauhid), sebelum menguasai ini (ilmu Fiqh).” (Lihat Manaqib al-Syafie, 1/457) Kepentingan mempelajari ilmu Tauhid tidak dapat disangkal lagi dan merupakan ilmu yang paling penting untuk dipelajari berbanding ilmu-ilmu lain. Masalah-masalah penyelewengan yang berlaku dalam pemikiran, perkataan dan amalan tidak akan berlaku kecuali kita akan dapati ianya berpunca daripada masalah pemahaman Tauhid. Firman Allah SWT: وَمَا أَرْسَلْنَا مِن قَبْلِكَ مِن رَّسُولٍ إِلَّا نُوحِي إِلَيْهِ أَنَّهُ لَا إِلَهَ إِلَّا أَنَا فَاعْبُدُونِ Maksudnya: “Dan Kami tidak mengutus sebelummu (wahai Muhammad) seseorang Rasul pun melainkan Kami wahyukan kepadanya: "Bahawa sesungguhnya tiada Tuhan (yang berhak disembah) melainkan Aku; oleh itu, beribadatlah kamu kepadaKu". (Surah al-Anbiya’: 25) Selain daripada itu, keseluruhan amal soleh yang dilakukan untuk mencapai keredhan Allah SWT adalah bergantung penerimaannya di sisi Allah SWT kepada kesahihan akidah seseorang. Rosaknya akidah membawa kepada rosaknya iman. Adapun rosaknya iman seseorang, menatijahkan kekufuran dan Allah SWT tidak akan menerima amalan daripada orang kafir. (Lihat Tabsit al-‘Aqa’id al-Islamiyyah, m. 21) Senarai Cadangan Kami amat menghargai khazanah Nusantara kita yang menghimpunkan sekian banyaknya kitab-kitab dalam bidang Tauhid yang amat baik. Antaranya adalah sebagaimana yang dinyatakan dibawah:  Ilmu Tauhid karya Ahmad bin Aminuddin Qadhi (Kedah) Durar al-Fara’id bi Syarh al-‘Aqa’id karya Sheikh Nuruddin ar-Raniri Bidayah al-Hidayah karya Syeikh Muhammad Zain bin Faqih Jalaluddin Aceh Zahrah al-Murid fi Bayan Kalimah al-Tauhid karya Sheikh Abdus Shamad al-Falimbani Tuhfah al-Raghibin fi Bayan Haqiqat Iman al-Muminin wa Yufsiduhu min Riddah al-Murtaddin karya yang dinisbahkan kepada Syeikh Muhammad Arsyad bin Abdullah al-Banjari Kifayah al-Mubtadi fi Usul I’tiqad al-Mursyidin karya Sheikh Daud bin Abdullah al-Fathani Risalah Ta’alluq bi Kalimah al-Iman karya Sheikh Daud bin Abdullah al-Fathani Dhiya’ al-Murid fi Ma’rifat Kalimah al-Tauhid karya Sheikh Daud bin Abdullah al-Fathani Al-Durr al-Thamin fi ‘Aqa’id al-Mu’minin karya Sheikh Daud bin Abdullah al-Fathani ‘Iqdat al-Jawahir karya Sheikh Daud bin Abdullah al-Fathani Ward al-Zawahir li Hill Alfaz ‘Iqd al-Jawahir karya Sheikh Daud bin Abdullah al-Fathani Kitab Usul al-Din karya Syeikh Mukhtar ‘Atarid Perisai Bagi Sekalian Mukallaf karya Syeikh 'Abd al-Qadir al-Mandili Jumanat al-Tauhid karya Syeikh Ahmad bin Muhammad Zain al-Fatani Faridat al-Fara’id fi ‘Ilm al-‘Aqa’id karya Syeikh Ahmad bin Muhammad Zain al-Fatani ‘Aqidat al-Najin fi ‘Ilm Usul al-Din karya Syeikh Ahmad bin Muhammad Zain al-Fatani Munjiyyatul Awwam karya karya Syeikh Ahmad bin Muhammad Zain al-Fatani Minhaj al-Salam karya Syeikh Ahmad bin Muhammad Zain al-Fatani Fath al-Majid fi Syarh al-Durr al-Farid fi ‘Ilm al-Tauhid karya Syeikh Muhammad Nawawi al-Bantani Nur al-Zalam ‘ala Manzumat al-Musamma fi ‘Aqidat al-Awwam karya Syeikh Muhammad Nawawi al-Bantani Syarh Futuh al-Madaniyyah fi Syu’b al-Imaniyyah karya Syeikh Muhammad Nawawi al-Bantani  Selain itu, penuntut ilmu tidak dapat tidak wajib untuk mengenali kitab-kitab Tauhid dalam Bahasa Arab. Ini kerana, sebahagian besar daripada kitab-kitab tersebut adalah dalam Bahasa Arab. Selain itu, Bahasa Arab juga adalah kunci ilmu bagi penuntut ilmu dalam bidang agama. Antara kitab yang dicadangkan adalah:  Al-Fiqh al-Akbar yang dinisbahkan kepada Imam Abu Hanifah. Begitu juga syarahnya oleh Mull ‘Ali al-Qari. Jauharah al-Tauhid karya Syeikh Ibrahim al-Laqqani dan syarah-syarahnya. Al-‘Aqidah al-Tahawiyyah karya Imam Abu Ja’far al-Tahawi. Begitu juga syarah-syarahnya. Umm al-Barahin karya Imam al-Sanusi Al-Kharidah al-Bahiyyah karya Imam al-Dardir ‘Aqidah al-‘Awwam karya Syeikh Ahmad al-Marzuqi Maqalat al-Islamiyyin wa Ikhtilaf al-Musallin karya Imam Abu al-Hasan al-Asy’ari Al-Luma’ fi Radd ‘ala Ahl al-Zaygh wa al-Bid’ karya Imam Abu al-Hasan al-Asy’ari Al-Ibanah 'an Usul al-Diyanah karya Imam Abu al-Hasan al-Asy’ari Istihsan al-Khaud fi ‘Ilm al-Kalam karya Imam Abu al-Hasan al-Asy’ari Al-I’tiqad wa al-Hidayah ila Sabil al-Rashad karya Imam al-Baihaqi Al-Asma’ wa al-Sifat karya Imam al-Baihaqi Qawa’id al-‘Aqa’id karya Imam al-Ghazali. Begitu juga Ightinam al-Fawa’id fi Syarh Qawa’id al-‘Aqa’id karya Syeikh Ahmad Zarruq Al-Farq bayna al-Firaq karya Imam ‘Abd al-Qadir al-Baghdadi Al-Iqtisad fi al-I’tiqad karya Imam al-Ghazali Faisal al-Tafriqah bayna al-Islam wa al-Zandaqah karya Imam al-Ghazali Iljam al-‘Awwam ‘an ‘Ilm al-Kalam karya Imam al-Ghazali Kitab al-Mawaqif fi ‘Ilm al-Tauhid karya Imam al-Iji Al-‘Aqa’id al-Nasafiyyah karya Imam al-Nasafi dan syarahnya karya Imam al-Taftazani Al-Milal wa al-Nihal karya Imam al-Syahrastani Al-Fisal fi al-Milal wa Ahwa’ al-Nihal karya Imam Ibn Hazm Kubra al-Yaqiniyyat al-Kauniyyah karya Syeikh Dr. Muhammad Said Ramadhan al-Buti Al-‘Aqidah al-Islamiyyah wa Ususuha karya Syeikh ‘Abd al-Rahman Habannakah al-Maidani Tabsit al-‘Aqa’id al-Islamiyyah karya Syeikh Hassan Ayyub Tarikh Mazahib al-Islamiyyah karya Syeikh Muhammad Abu Zahrah  Semoga kita dikurniakan kefahaman dalam memahami akidah yang sebenar dan kesungguhan dalam mempelajarinya. Wallahu a’lam.